Odense Adresse-Contoirs Efterretninger, 1846-01-01
J den Liste over Retssager, der er meddeelt i den Berl. Tid, findes blandt andre en under 20 Decbr. 1844 ved Hof= og Stadsretten, mellem Proprietair Wedel og Kammeradvocaten, Etatsraad Sporon, paa den kongelige Postkasses Vegne, paakjendt Sag, hvis nærmere Omstændigheder turde have Krav paa Opmærksomhed. Under 22de Juni 1838 indfandt Proprietair Trolle til Marienlund sig paa Odense Postcontoir, for, efter Anmodning fra Proprietair Wedel, at afsende til Kjøbenhavn et Pengebeløb af 427 Rbd., som Sidstnævnte skyldte i Renter til det derværende Brandassurancecompagnie paa Varer og Effecter. Pengene, der modtoges af den paa Contoiret tilstedeværende Fuldmægtig og af ham eftertaltes, befandtes at udgjøre den angivne Sum, og efter, at de vare indlagte i et Brev til Compagniet og convoluterede, samt Convolutten i Trolles Nærværelse forsynet med dennes og Postvæsenets Segl, meddeeltes Trolle Postvæsenets Qvittering for Beløbets Modtagelse. Da Brevet imidlertid anden Dagen derefter af vedkommende Postbetjent afleveredes i Assurancecompagniets Contoir til sammes Kasserer, Generalkrigscommissair Møller, fandt denne ikkun 327 Rbd. indlagte i Brevet og qvitterede saaledes i Postbogen: "NB. 327 Rbd. modtaget. Seglene befandtes ubeskadigede." Efterat Hr. Wedel, der paa den Tid opholdt sig paa sin Herregaard Hessel ved Grenaa var bleven underrettet af Generalkrigscommissair Møller om det Beløb, der manglede i de modtagne Renter, og han ved Correspondence med Proprietair Trolle havde faaet Kundskab om, at denne havde afsendt 427 Rbd., og var i Besiddelse af Qvittering derfor, henvendte han sig ved Andragende af 23 August samme Aar til Generalpostdirectionen med Begjæring om, at denne vilde lade Sagen undersøge, og, da han den paafølgende October Maaned endnu ikke havde faaet Svar herpaa, tilskrev han Directionen under 16de f. M. et Brev, hvori han fordrede de 100 Rbd. erstattede. Generalpostdirectionen, der imidlertid havde indhentet Erklæringer fra de paagjældende Postcontoirer til Oplysning om de nærmere Omstændigheder ved Brevets Modtagelse paa Odense Postcontoir og dets Aflevering her i Staden, og i førstnævnte Henseende ligeledes inden Odense Politiret havde ladet optage Forhør over de paagieldende Personer, tilskrev derefter Hr. Wedel under 16 Februar 1839, at der efter den anstillede Undersøgelse ikke fandtes at kunne paa hvile Postvæsenet noget Ansvar, da Generalrigscommissair Møller, ved Brevets Modtagelse, havde undladt at lagttage de ved Pakkeposttaxterne af 23 Febr. 1778, Anmærkning 4 og 9 Decbr. 1836, Anmærkning 7, foreskrevne Forsigtighedsregler, uden hvis Efterkommelse ingen Erstatning af Postvæsenet kan forventes, og at Hr. Wedel alene maatte holde sig til Brevets Modtager. Da Hr. Wedel, efter under Reservation foreløbig at have godtgjort Assurance-Compagniet den manglende Sum, en Tidlang senere, ved at fordre Beløbet erstattet af Generalkrigscommissair Møller, fik at vide, at denne meente at have lagttaget de foreskrevne Forsigtighedsregler og ikkun havde qvitteret for 327 Rbd., udbad han sig Generalpostdirectionens Tilladelse til at see Spørgsmaalet om Postvæsenets Ansvar for hiin Sum afgjort ved Domstolene, hvorefter der tillagdes Kammeradvocaten Ordre til at møde i den heromhandlede derpaa af Hr. Wedel ved Hof= og Stadsretten anlagte Sag. Denne Ret kom til det Resultat, at den kongelige Post kasse, eller Generalpostdirectionen paa dennes Vegne, tilpligtedes, ikke blot at udbetale Hr. Wedel paanævnte 109 Rbd. med 4 pCt. aarlig Rente fra Stævningens Datum den 1 Febr. sidstleden, men tillige, til - hvad vi ikke vide nogensinde for at være skeet, hvor den kongelige Kasse har været Modpart, men hvortil der i nærværende Tilfælde vistnok var grundet Anledning: at godtgjøre ham Processens Omkostninger med en Sum af 25 Rbd.